ປ. Sarkisian ຖືກເລືອກ ເຂົ້າຮັບຕຳແໜ່ງ ເປັນສະໄໝທີ 2
ມີພຽງ​ແຕ່​ປະມານ 60 ​ເປີ​ເຊັ​ນ ຂອງ​ຜູ້​ມີ​ສິດ​ປ່ອນ​ບັດ​ ຊາວອາມີເນຍ 2 ລ້ານ 5 ​ແສນ​ຄົນ ພາກັນໄປປ່ອນບັດເລືອກ​ຕັ້ງ.
ຜົນຂອງການເລືອກຕັ້ງຂັ້ນຕົ້ນ ສະແດງໃຫ້ເຫັນວ່າ ປະທານາ ທິບໍດີ ອາມີເນຍ ທ່ານ Serge Sarkisian ໄດ້ໄຊຊະນະ ຕໍາ ແໜ່ງຂອງທ່ານຕື່ມອີກ ເປັນສະໄໝທີສອງ ຄະນະກໍາມະການກາງ ຮັບຜິດຊອບກ່ຽວກັບເລືອກຕັ້ງອາມີເນຍ ປະກາດໃນວັນອັງຄານມື້ນີ້ວ່າທ່ານ Sarkisian ໄດ້ຮັບຄະແນນ ສຽງເກືອບ 59 ເປີເຊັນ ຊຶ່ງເປັນທີ່ພຽງພໍ ໂດຍບໍ່ຕ້ອງມີການແຂ່ງ ຂັນຮອບສອງ ຂູ່ແຂ່ງທີ່ໄດ້ຮັບຄະແນນໃກ້ຄຽງທ່ານ ຄື ທ່ານ Raffi Hovanessian ຊຶ່ງເກີດຢູ່ທີ່ສະຫະລັດ ໄດ້ຮັບຄະແນນ ສຽງ 37 ເປີເຊັນໃນການປ່ອນ ບັດໃນມື້ວັນຈັນວານນີ້ ມີພຽງແຕ່ປະມານ 60 ເປີເຊັນ ຂອງຜູ້ມີສິດປ່ອນບັດຊາວ Amenia 2 ລ້ານ 5 ແສນຄົນ ພາກັນມາເລືອກຕັ້ງ ຊຶ່ງເປັນທີ່ຄາດ ກັນຢ່າງກວ້າງຂວາງວ່າ ທ່ານ Sarkisian ຈະໄດ້ຮັບໄຊຊະນະ ຢ່າງງ່າຍດາຍຈາກບັນດາຜູ້ທ້າທາຍຫ້າທ່ານ ທ່ານ Hovanessian ໄດ້ຕິຕຽນການປ່ອນບັດ ໂດຍກ່າວຫາວ່າມີການ ປ່ອນບັດປອມແລະການເຮັດຜິດກົດລະບຽບອື່ນໆ ບັນດາຜູ້ສັງເກດການນາໆຊາດ ຈາກອົງການວ່າດ້ວຍຄວາມໝັ້ນຄົງແລະການຮ່ວມມືໃນຢູໂຣບ ກ່າວວ່າ ສະພາບການລົງຄະແນນສຽງໄດ້ດີຂື້ນຈາກການເລືອກຕັ້ງຄັ້ງກ່ອນ ແລະຍັງໃຫ້ຂໍ້ສັງເກດວ່າ ການປ່ອນບັດໃນປີນີ້ ແມ່ນເປັນຂີດໝາຍສະແດງໃຫ້ເຫັນເຖີງຄວາມບໍ່ກະຕືລືລົ້ນ ຂອງຜູ້ມີສິດປ່ອນບັດ ແລະຂາດຄູ່ແຂ່ງຂັນທີ່ແທ້ຈິງໃນບັນດາຜູ້ສະມັກ ເລືອກຕັ້ງ ຜົນການເລືອກຕັ້ງຄາດວ່າຈະປະກາດເປັນທາງການ ໃນວັນຈັນຈະມາເຖິງນີ້ ທ່ານ Sarkisian ທີ່ຄາດວ່າຈະໄດ້ຮັບໄຊຊະນະນັ້ນ ຈະໃຫ້ທ່ານໄດ້ປົກຄອງປະເທດຕື່ມອີກຫ້າປີ ຕື່ມໃສ່ປົກຄອງມາທີ່ດຳເນີນມາແລ້ວເປັນ ເວລາ 13 ປີຂອງພັກຣີພັບບລີກັນ ຢູ່ໃນປະເທດນ້ອຍໆທີ່ຕັ້ງຢູ່ໃນເຂດ ພູ Caucasus ດັ່ງກ່າວນີ້